الحمد لله واشهد ان لا اله الا الله وحده لا شريك له اشهد ان محمدا عبده عبده ورسوله صلى الله عليه وسلم اما بعد آآ النهاردة بازن الله تعالى عندنا درس انا كنت ناوي احضر درس تاني خالص
لكن قرأت يعني آآ احد الايه آآ يعني موعظة كده على عموما يعني خلال قراءتي يعني هي اللي خلت مسار الدرس يتغير تماما احنا قلنا هنعمل كم درس كده قبل رمضان
محاولة يعني استعداد لرمضان. هي دروس مش متعلقة برمضان خصيصا يعني. هي تنفع في اي وقت آآ لكن هي امور مهمة. زلك المرة اللي فاتت اتكلمنا على ايه اتكلمنا على قبول العمل
مسألة مهمة مسألة عامة. لكن المسألة تفرق كتير وانا دلوقتي بدخل موسم الخير وانا فاهم انا عايز ايه المرة دي خلاص بقى انا مش هبتدي اركز مجرد كميات كميات كميات وبدون ان انا احاول ان انا اعيش مع العبادة او ان انا فعلا اوصل لدرجة القبول او ان انا اعرف ايه علامات القبول
بيقولوا ايه شروط القبول وايه المحفزات على القبول برضو النهاردة عندنا موضوع مشابه ازاي اخش موسم الطاعة وانا مستعد بالفعل الاثر دوت او القصة ديت الحقيقة كان سؤال اتسأله الامام الشنقيطي رحمه الله تعالى. الامام الشنقيطي هو محمد الامين الشنقيطي وهو صاحب كتاب آآ
البيان اتسأل يعني سؤال سأله رجل قال بمازا تنصحني اذا استقبلتم مواسم الطاعات. تنصحني بايه وانا مقبل على موسم طاعة. رمضان غير اي اي موسم قال خير ما تستقبل به مواسم الطاعات
كثرة الاستغفار السائل سأله قال لماذا قال لان الذنوب تحرمك من التوفيق لان الذنوب تحرمك من التوفيق ظهر لنا معنى جديد خالص. احنا دايما لا بنستعد نبتدي نستعد بايه؟ نستعد بالامور اللي هعملها
لكن ما بركزش خالص في ان في ممكن موانع تمنعني من الانتفاع بكل اللي انا ناوي اعمله يبتدي الانسان يبتدي يحضر يزود ورد القرآن شوية يبتدي يقوم الليل يبتدي بقى يسخن يبتدي يسمع شوية دروس مش عارف ايه. لكن ييجي ساعة التنفيز يجد ان في
في حاجة مانعاه هو مش عارف ايه هي. في حاجة موقفة. موقفة الانتفاع. حتى لو عمل اللي هو يعني كان ناويه بيجد الانتفاع ضعيف كأنه بيصب في ارض بور مش شغالة في حاجة غلط
وكأنه كان المفروض قبل كده يعمل عملية ايه؟ تنقيح وتنضيف وتنقية. عشان لما يجي يحط اي حاجة تجيب معه بسرعة لكن لما يكون الارضية اصلا مش مهيأة. وانت اه شغال كويس انت بتحاول انك انت
آآ تشتغل على نفسك كويس لكن انت ما عملتش التهيئة الكويسة. فلزلك اهل العلم يقولوا ايه؟ لابد من التخلية قبل الايه؟ قبل التحلية. ايه التخلية ديت؟ التخلية انك ان احنا ننضف بقى خالص
وبعد كده لابد بعدها من الايه؟ التحلية. احنا دايما بنركز في الايه؟ التحلية ديت. عايزين هنعمل ايه؟ هنعمل ايه؟ هنعمل ايه؟ لكن المانع اللي ممكن يبوز لك كل يمكن احنا ما بنركزش فيه ايه. فوجدت ان دي نصيحة غالية جدا. تحتاج مننا ان احنا نتكلم النهاردة على ايه؟ على المشكلة ديت
طبعا ممكن النصيحة تقف هنا خلاص يا جماعة عليكم بايه؟ بكسرة الاستغفار. وخلاص الكلام ايه خلص كده وشدوا حيلكم واستغفروا ربنا كتير وخلاص. لكن ممكن حد يطلع بعد كده يقول لي انا عارف الموضوع ده. يمكن قريته قبل كده. ويمكن قريت المعزة دبلي كده. وانا عارف المفروض الانسان يكسر استغفار. لكن احنا بنستغفر كتير
وما بنلاقيش نتيجة انتم عارفين دايما انا في خلال الدروس اه بحاول نركز على المواضيع ديت. ان احنا كل الحاجات اللي في الدين كل اللي بيقولوا الدعاء كل اللي احنا بنحكيه انتم عارفينه
هي مسألة منتهية. هكلمك في ايه جديد يعني لكن دايما احنا بنحاول نعرف ازاي بقى؟ يعني احنا عرفنا خلاص في احاديس فضائل اعمال وبتاع انت بتكرر الكلام لا مش بكرر الكلام. هنحاول ان احنا نوصلك لنقطة
المشكلة فين ليه دايما الصلاة ما بتجبش نتيجة؟ ليه العمل ما بيجبش نتيجة؟ زي اللي بنركز على القبول؟ هنركز على كيفية الاستغفار؟ ايه هي اسرار الاستغفار؟ ايه هو المانع اللي بيمنع بيمنع ان الاستغفار يجيب نتيجة معي. ليه انا بستغفر كتير
بدأ موضوعنا ليه؟ النهاردة اسرار الاستغفار طيب عايزين الاول نحط شوية اصول قبل ما نخش بقى ايه في حل الاشكاليات ديت. وهي المسألة الاولى وهي ايه هو الاستغفار او هي المغفرة. علشان لما تفهم تعرف بقى ايه انت بتطلب ايه اصلا. هو انا لما باستغفر باطلب ايه
الاستغفار او المغفرة وان ربنا يغفر للعبد المغفرة في اللغة جاية من الايه؟ المغفر والمغفر هو الساتر الذي يحميك كان الراجل لما يخش معركة يلبس خوزة تحت الخوزة دي بيبقى فيه حاجة كده على شكل دماغه من الايه من الحلقات الحديد. دي بيسموها الايه؟ المغفر
دي اللي بتقيه الضربات في الحقيقة. يعني حتى لو الخوزة طارت هتفضل دي تصد معه. معمولة من حلقات كده حديد بيلبسوها الاول كده تحس انها عاملة زي الحجاب كده. وبعد كده بيلبس في
ده ليه؟ خوزة فاللي تحت دي اسمها ايه؟ المغفر. فالمغفر ده وزيفته ايه؟ ستر وحماية. خلاص خد الكلمتين دول بس خلاص كده. هو ده اللي ايه؟ هي دي المغفرة. ستر وايه؟ ستر وحماية. ستر وحماية. انا لما ربنا يغفر لعبدي
معناه ان هو هيستره مش هيفضحه وما حدش هيعرف اي حاجة الحاجة التانية هيحميه. يحميه من ايه بقى؟ يحميه من اثار هزا الزنب من تبعاته لان اي زنب له تبعات زلمة في القلب سواد في الوجه ضيق في الرزق بغض في قلوب الخلق يعني آآ امور بقى تبعات الايه الزنوب
كلها. فربنا يسترك. يعني خلاص ما حدش هيعرف حاجة. الامر التاني هيعافيك او هيحميك من ايه؟ من اسار الايه؟ الذنوب المهلكة ديت فانا لما بطلب لما اقول استغفر الله. يعني اطلب منه الايه؟ المغفرة. انا لما باقول استغفر الله باطلب كزا حاجة. انا مش باطلب حاجة واحدة. انا مش باطلب بس
سي الزامبي يتغفر. انا بطلب ان انا اتستر. دي واحد. نمرة اتنين بطلب ان ان الذنب يتمحى نمرة تلاتة بطلب ان آثار الذنب دي كلها تترفع واتحما منها ان انا اتحمى من اثار الذنب كلها. سواء ما هو الذنب لما انا عملته خد بالك. انا مش بطلب بس الاثار اللي بعد الذنب. لا اللي الذنب اللي حصلت من
الزنب نفسه انا دلوقتي لما اذنبت ذنب حصل في القلب ايه؟ جراحات. خلاص بقى في بقى في حصلت مشكلة. بقى القلب ما بقاش زي الاول بقى فيه قسوة شوية. دي اسار زنب عادية. انا باطلب كل دوت. لما باقول استغفر الله. باطلب ربنا يسترني. باطلب ربنا يحميني من اسار الذنب اللي
كانت بتحصل يا رب ما ما يضيقش رزق يا رب ما يحصلش بغض في قلوب الخلق كزا وكزا. باطلب من ربنا يعافيني من الاسار اللي حصلت بالفعل في اسار حصلت خلاص انتهى
حصل شيء من القسوة في القلب. حصل شيء رقة راحت. حصل جراحات بسبب الذنوب والمعاصي. فانت بتقول يا رب اعمل لي كل دوت الكلمة كلمة كلمة كبيرة انت بتطلب حاجة كبيرة. من الحاجات الجميلة اصلا اصلا ابتداء. اللي بتساعدني ان انا اخلي الاستغفار قيمة. ان انا اعرف انا بطلب ايه
احنا نقول استغفر الله اقصى طموحاتك في الكلمة ديت ان الذنب يروح بس. لكن انت مش مركز في كل المعاني الكبيرة ديت عشان كده الحديس الشريف ان ربنا سبحانه وتعالى يوم القيامة يدني عبده المؤمن. يدني عبده المؤمن
يبنيهم يوم القيامة حتى يضع عليه كنفه نغطيه استره خالص. تكلمه بيني وبينه بس. ما حدش ما حدش شايفه. حتى يضع عليه ايه؟ كنفه. فيقرره بذنوبه يقول فعلت كذا يوم كذا. يقول العبد نعم فعلت. فعلت كذا يوم كذا؟ يقول نعم فعلت. يقول فعلت كذا يوم كذا وكذا. يقول نعم فعلت. لا ينكر
شيئا يقول قد سترتها عليك في الدنيا واليوم اغفرها لك. واليوم ايه؟ اغفرها لك. فهو العبد استغفر من الذنوب دي. بس هو مين يضمن ان ربنا قبل منه؟ هو رايح قالوا له انت زنبت فقال لي يبقى انا
خلاص ما اتقبلش مني ما اتغفرتش فلما اتقرر بس هو التقرير دوت اللي النبي عليه الصلاة والسلام وصفه ليه؟ بالحساب اليسير كما قال سبحانه وتعالى اما من اوتي كتابه بيمينه فسوف يحاسب حسابا يسيرا
سوف يحاسب حسابا يسيرا. النبي عليه الصلاة والسلام بين ان ده الحساب اليسير ان ربنا يفكرك بحاجتين تلاتة كده بس هو مش مش كله. لكن لو لقيت ان الموضوع ان انت بتتناقش يعني ايه بتتناقش يعني بيفكروك بكل حاجة
الموضوع مش هيعدي على خير النبي عليه الصلاة والسلام قال من نوقش الحساب عذب. يعني لو لقيت الموضوع بتتسأل على كل حاجة كل حاجة يبقى الشخص ده مش هيعدي لكن اللي بيتسأل على حاجات كده ايه؟ آآ تلات اربع حاجات كده مش مش وراء بعض حتى. عملت كزا يوم كزا ويوم كزا ويوم كزا ويوم كزا. يبقى ده
دوت ايه ده الحساب اليسير حسابي اليسير نفسه صعب تخيل انت تقف امام الله سبحانه وتعالى فاسألك حتى لو حتى لو سؤالين تلاتة بس كيف يكون حياؤك من الله كيف يكون موقف من الله سبحانه وتعالى وبعد كده بقى اشتد الحياة لما يقول لك ايه اليوم سترته عليك في الدنيا واليوم ايه؟ اغفرها لك
يبقى احنا بنتكلم في ده معنى ليه؟ معنى ان انا بطلب من ربنا انه يغفر لي. طيب الاستغفار دوت ايه قيمته يعني؟ يعني ازاي ان انا دايما من الحاجات اللي بتخليك تحسن في العبادة
كزا حاجة مين هدية اللي انا هقولو انك تعرف قيمة العبادة ديت من الحاجات اللي احنا بتخلينا عبادات كتير بنعملها. آآ من غير ما نستحضر من غير ما نعيش معها كويس. ان احنا مش مقدرين قيمة اللي انت بتعمله
الاستغفار ممكن لو قلت لواحد مسلا قل لي قل لي كده قيمة الاستغفار. هيقول لي يعني ربنا يسامحني بس هو ده ايه؟ يعني ده تصوره ان كان ده شيء كبير. بس واضح ان برضه الرؤية مش واضحة. الاستغفار ده موضوع كبير. كبير
بدليل اول حاجة ان ده اكتر عمل كان بيعمله النبي عليه الصلاة والسلام وهو من هو عليه الصلاة والسلام وكان ينتقل العمل دوت ويكثر منه جدا الصحابة يقولوا كنا نعد للنبي عليه الصلاة والسلام في المجلس الواحد
يقول مائة مرة اللهم اغفر لي وتب علي انك انت التواب الرحيم كان يكثر جدا. يقول يا ايها الناس استغفروا ربكم وتوبوا اليه. فاني استغفر الله واتوب اليه في اليوم اكثر من سبعين مرة
هذا عمل كان يكثر منه النبي عليه الصلاة والسلام ودي من الاعمال اللي النبي عليه الصلاة والسلام حث عليها بكثرة. يعني في اعمال النبي يحث عليها. في اعمال يحث عليها بكثرة
كان يحث الناس ان هي تكثر من هذا العمل بالذات كان يقول للناس مسلا بطريقة يقول من سره من احب ان آآ تسره صحيفته يوم القيامة فليكثر من الاستغفار اللي عايز لما يشوف كتابه يوم القيامة يفرح اوي. يكتر موضوع الايه؟ الاستغفار. وكان يقول طوبى طوبى يعني خير كثير لمن وجد
ففي صحيفتي استغفارا كثيرا طوبى لمن وجد في صحيفته استغفارا كثيرا. وكان يقول بيحث الناس ان هي ما تبطلش. مش كتير بس لا كتير دائم ورا بعضه ورا بعض ورا بعض ورا ما تبطلش ابدا. قال من لزم الاستغفار من لزم الاستغفار. من لزم الاستغفار مش من استغفر
مش من اكثر لأ ده كده حاجة فوق الاكثار كمان ده اكثار ومداومة وما بيبطلش. يعني طول ما هو قاعد طول ما هو فاضي طول ما لسانه شغال من لزم الاستغفار. جعل
الله له من كل هم فرجا. ومن كل ضيق مخرجا. ورزقه من حيث لا يحتسب. ورزقه من حيث لا يحتسب. يبقى واضح ان فيه عناية نبوية بالموضوع دوت. يبقى ده بيديني قيمة. قيمة كبيرة. النبي عليه الصلاة والسلام نفسه يكثر منه
وبيقول للناس كترو منه قوي وبيقول للناس اللي حيلاقيه يوم القيامة في كتابه ده ده عدى وفات وبيقول يا سلام كمان لو ما بطلتش خالص ده كل مشاكلك الموضوع كبير
يبقى دي قيمة ادي القيمة الاولانية. الامر التاني ان الاستغفار دوت امان كبير جدا. يعني انا عايز احطك في المقارنة ديت. احط ترى المقارنة ايه؟ قال تعالى وما كان الله ليعذبهم وانت فيهم. وما
كان الله معذبهم وهم يستغفرون. ذلك ايه؟ كانوا يقولون ان هذه الامة كان لها امانان. زهب واحد وبقي الثاني كان لها امان وهو وجود النبي عليه الصلاة والسلام. وما كان الله ليعذبهم وايه؟ وانت فيهم. بقي امان واحد. يعني تخيل انت بتقارن بين ايه وايه؟ بين
وجود النبي عليه الصلاة والسلام وهو من هو وبين عمل اخر. ده ودوت دول امانيين للامة فكان وجود النبي عليه الصلاة والسلام امان ان ينزل بها عذاب عام مات النبي عليه الصلاة والسلام بقي امان واحد. ان يكثر الناس من الايه؟ من الاستغفار. ده الامان ان ما ينزلش عليهم العقوبة العامة. وبالتالي لما يحصل عقوبات على الامة
اعرف الخلل ان الامان التاني كمان واقع. ما هو فيه امان خلاص راح لكن الامان التاني بيروح ويجي حسب حال الامة. لما تجد الامة فيها ابتلاءات وفيها ضنك وفيها غلاء وابتلاءات وتسلط اعداء. اعرف ان الامان التاني كمان فيه مشكلة
الناس لا تكثر من الايه؟ من الاستغفار. وما كان الله ليعذبهم وهم ايه؟ وهم يستغفرون. لذلك صالح عليه السلام قال لقومه او لا تستغفرون الله لعلكم ترحمون. لولا تستغفرون الله لعلكم ترحمون. من الحاجات اللي بتخليك تعرف آآ
الدين الاستغفار ده حاجة رهيبة جدا ان ان هقول لك كزا موقف. هي المواقف هي اللي بتوضح يعني لما سيدنا عيسى انتم عارفين عليه السلام يوم القيامة هيقعد الناس خمسين الف سنة من غير حساب
وربنا سبحانه وتعالى لا يقضي بينهم. فلغاية ما الناس خلاص يروحوا لسيدنا نوح يروح لسيدنا ادم يروح لسيدنا عارفين القصة المشهورة دي. يروحوا لسيدنا ابراهيم اشفع لنا عند ربك كله بيقول ايه؟ نفسي نفسي زوي الى غيري ان ربي قد غضب يوم غضبا لم
ابدا لن يغضب مثله بعده ابدا. اذهبوا الى غيره. وكل واحد بيقول ازهبه الى غيره لغاية ما ييجي لسيدنا ايه؟ عيسى. سيدنا عيسى هيوحلهم دلوقتي على مين؟ على النبي عليه
الصلاة والسلام. بس هيبرر لهم هو ليه هيحيلهم على النبي عليه الصلاة والسلام. ليه اشمعنى دوت؟ فبيقول ايه الحفظ الحديث قال اذهبوا الى محمد. ليه بقى؟ رجل غفر الله له ما تقدم من ذنبه وما تأخر
ازا القيمة الضخمة جدا للنبي عليه الصلاة والسلام لتجاوز بها كل المقامات دي بيوصفها سيدنا عيسى في جملة ما تعديش عليك. ما ينفعش تعدي عليك كده رجل غفر الله له. ما تقدم من ذنبه وما تأخر. اقول لك حاجة تانية
لما انت مش هقول لك انت نختصر النبي عليه الصلاة والسلام وابو بكر الصديق ما فيش بقى كده. ما فيش بعد كده. اكتر اتنين بيحبوا بعض في الدنيا ديت النبي عليه الصلاة والسلام يقال له اي الناس احب اليك؟ يقول عائشة
يقول من الرجال يقول ابوها يعني ازا ابو بكر الصديق هو احب رجل الى النبي عليه الصلاة والسلام. ابو بكر الصديق بيه رايح لابو بكر للنبي عليه الصلاة والسلام. يقول يا رسول الله علمني دعاء ادعو به في صلاتي
ابو بكر بيقول للنبي عليه الصلاة والسلام علمني كده دعوة حلوة اقولها في الصلاة فهيختار له بقى ايه؟ حاجة بقى حبيبه بقى هيدي له بقى الفايدة وقال ابا بكر قل اللهم اني ظلمت نفسي ظلما كثيرا
ولا يغفر الذنوب الا انت اللهم اغفر لي مغفرة من عندك ارحمني انك انت الغفور الرحيم ينقي له الدعوة ديت دونا عن كل الدعوات وكأن الاستغفار ده هو اعظم الدعوات. اعظم هدية تقدم لاغلى حبيب. هيدي له هدية. بيقول له قل لي انا بقى دعاء كده بقى يعني قل لي بقى
حاجة هتقول لي ايه ؟ فاختار له الاختيار دوت اقول لك بقى اجمد من كده. احنا قلنا مين احب الناس الى النبي عليه الصلاة والسلام عائشة ومن الرجال ابوها. لكن عائشة هي احب الناس الى النبي عليه الصلاة والسلام. لذلك هو بدأ بها تلقائيا ان السائل في الاول ما قالوش رجال ولا نساء. فهو تلقائيا من
احب الناس اليه؟ قال عائشة ازا عائشة هي احب الناس الى النبي عليه الصلاة والسلام السيدة عائشة تروح للنبي عليه الصلاة والسلام يوم تقول يا رسول الله ادعوا الله لي
احب الناس وزوجتك وبتقول لك بنفسها يا رسول الله ادعوا الله لي. تخيل انت مفترض هيدعي لها بايه؟ هيختار لها بقى الايه؟ النهاية. فقال عليه الصلاة والسلام اللهم اغفر لعائشة
اللهم اغفر لعائشة ما تقدم من ذنبها وما تأخر وما اسرت وما اعلنت بيختار لعائشة رضي الله عنها اكيد افضل حاجة دي احب الناس اليه مش ممكن هيخصها بدعوة يعني الا الا قمة الدعوات
اختار قمة الدعوات وقال اللهم اغفر لعائشة ما تقدم من ذنبها وما تأخر وما اسرت وما ايه؟ وما اعلنت. فلولا ذلك لولا ان الدعاء او الاستغفار او الدعاء بالمغفرة هو انفع انواع الدعاء على الاطلاق ما خص به النبي عليه الصلاة والسلام. ابو بكر وعائشة
وده خد بقى على كده الانبياء كلهم. والا فابراهيم عليه السلام كان يقول ايه ربي اجعلني مقيم الصلاة ومن ذريتي ربنا يتقبل دعائي ربنا اغفر لي ولوالدي وللمؤمنين. يوم يقوم الحساب. نوح عليه السلام رب اغفر لي ولوالدي
لمن دخل بيتي مؤمنا وللمؤمنين والمؤمنات ولا تزد الظالمين الا ايه؟ الا تبارا. طيب دي برضو خلتنا ننتقل ان انت دلوقتي بدأ الموضوع يكبر معك. انا برده كل هدفي في الايه في في المحور اللي انا بتكلم فيه ده ان انت تعرف قيمة العمل. ان جهلنا بقيمة العمل يخلينا مش
مش عارفين نعمله كويس وبالتالي ما بنجيبش اثر. وبالتالي زي ما دخلنا زي ما طلعنا احنا دلوقتي المحور ده بكبر عندك قيمة العمل. طب ايه اللي يخليه يكبر عندك تاني؟ انك تجد ان اعظم اعمال الاسلام
واكبر اعمال الاسلام ربنا جعل لها مكافأة للمغفرة من المفترض العمل الكبير تاخد عليه جايزة ايه؟ كبيرة جدا طب لما تكون الجايزة هي المغفرة يبقى اكيد الجايزة كبيرة جدا طب ايه هو العمل؟ بص خدها على كاخوت كتير بقى. من صام رمضان ايمانا واحتسابا
حصل له ايه؟ غفر له ما تقدم من ذنبه مش كده؟ من قام رمضان ايمانا واحتساب غفر له ما تقدم من ذنبه من قام ليلة القدر ايمانا واحتسابا غفر له ما تقدم من ذنبه
النبي عليه الصلاة والسلام بيقول على ليلة النصف من شعبان قال ازا كانت ليلة النصف من شعبان اطلع الله الى عباده خاص فيغفر فيغفر لكل عباده الا لمشرك او مشاحن
بيقول على يوم عرفة يوم عرفة احتسب على الله ان يكفر سنتين. سنة ماضية وسنة ايه؟ مستقبلة. ازا اضخم الاعمال في الاسلام يوم عرفة ليلة القدر يعني ده اكتر يومين في الاسلام كله. جزاءهم جزاءهم بقى لما تعملم على الوجه الاتم الاكمل ايمانا واحتسابا. يعني ده كمان اللي عملهم صح
مش صح يعني مش هياخد كده اي حد جايزة لواحد بس. ايمانا واحتسابا. راجل عمل اللي عليه وزيادة. هياخد الجايزة الكبيرة. هي الكبيرة غفر له ما تقدم من ذنبه. يبقى انا دلوقتي بابص لموضوع
تاني حفزني اكتر لما تعرف ان الاستغفار هو سبب كل خير كل خير في الدنيا والاخرة الاستغفار سبب كل خير في الدنيا والاخرة ان شئت فاقرأ فقلت استغفروا ربكم انه كان غفارا. يرسل السماء عليكم مدرارا ويمددكم باموال وبنين ويجعل لكم جنات ويجعل لكم
ويا قومي استغفروا ربكم ثم توبوا اليه يرسل السماء عليكم مدرارا ويزدكم قوة الى قوتكم ولا تتولوا مجرمين قال استغفروا ربكم ثم توبوا اليه ان ربي قريب مجيب على طول بقى. الاستغفار دوت كل الانبياء كل اللي بيكلموه في قومهم بيستغفروا ربكم
سيدنا عمر رضي الله عنه وارضاه خرج يوم في يوم كان كان اتبلى الدنيا كانت جد جدا يعني. فعارفين سيدنا عمر مر بزمان قحط كان في عامل ايه؟ عامل مجاعة
خرج يستسقي يا استازكا عارف يعني ايه مجمع الناس كلها وجمع عارف صلاة الاستسقاء بيطلعوا فيها اللي الدنيا كلها بيطلعوا العجائز والمرضى والنساء حتى البهائم تطلع علشان كل ده استعطاف
علشان ربنا سبحانه وتعالى ينزل الايه؟ ينزل المطر. والامام بيخطب وبعد كده بيدعي. فخطب فيهم عمر رضي الله عنه وارضاه ووعظهم موعظة ثم بدأ الدعاء فلم يزد على الاستغفار فلم يزد على الاستغفار. لم يقل حتى اللهم اسقنا. ما قالش دي ما قالهاش
ما قالهاش خالص رغم ان هو من السنة تتقال بس هو سيدنا عمر يعني ايه ما قالهاش لسبب ما. ما قالش اللهم اسقنا حتى الناس بعد ما خلص قعد يستغفر بس. استغفر بس. قاعد يستغفر بس بس
قاعد يستغفر يستغفر كل الدعاء قعد يستغفر بس بعد ما اخلص قال عمر ما استسقيت طالعين كل ده عشان نقول اللهم ايه؟ اسقنا في الاخرة. يا عمر ما استسقيت فين السقيا بقى؟ قال والله لقد طلبت لكم الغيث بمجابيح السماء التي يستنزل بها المطر
ده انا جبت لكم النهاية. لقد طلبت لكم السقيا بمجاديح السماء. التي يستنزل بها المطر لم تقرأوا قول الله تعالى فقلت استغفروا ربكم انه كان غفارا. يرسل السماء عليكم مدرارا
اشوف فقه سيدنا عمر رضي الله عنه وارضاه. يبقى ازا الاستغفار سبب كل خير في الدنيا والاخرة. خلينا في الدنيا من لزم الاستغفار تاني. جعل الله له من كل كل. عشان كده بقول لك كل اهو. كل هم فرجا
من كل ضيق مخرجا ورزقه من حيث لا يحتسب. طب في الاخرة؟ مش هقول لك بقى في في اثار مباشرة معروفة. لكن انا هقول لك حاجة تانية تدلك عليها النبي عليه الصلاة والسلام
زكر حديس كده هتفهم به قال عليه الصلاة والسلام ان الرجل ان الرجل لترفع درجته في الجنة لا ترفع درجاته في الجنة. فيقول يا رب ان لي هزا يعني انا هو عارف اتحاسب وخلاص ودخل منزلة معينة في الجنة وخلاص
بعد كده يلاقي نفسه ايه طلع تاني الله خلاص انا انا هنا ايه اللي طلعني تاني؟ فيقول يا ربي ان لي هزا فيقال باستغفار ولدك لك استغفار ولدك لك. يعني استغفار واحد تاني لك
يرفعك في الجنة ما بالك باستغفارك انت ليه ؟ لنفسك. اكيد استغفار في نفسك بيكون احسن من اي حد يستغفر لك. لان انت صاحب الايه ؟ صاحب الزنب وانت المكلوم وانت التعبان وانت المهموم وانت اللي شايف اثاره السيئة
ازا كان استغفار غيرك لك يرفعك في الجنة. فكيف الحال لو انت فعلا استغفرت بجد لنفسك تفرق كتير من الحاجات اللي لازم تستوعب بها اهمية الاستغفار. الاستغفار هو ده اللي بيمحي اثار الزنوب والمعاصي. ظلمة القلب فساد الرأي
سواد الايه؟ سواد الوجه. قلة الرزق. الاضطراب النبي عليه الصلاة والسلام يقول ان المؤمن ازا اذنب ذنبا نكتت فيه نقطة سوداء في قلبه ازا تاب ونزع واستغفر واستغفر. صقل منها قلبه
وان زاد زادت حتى يعلق القلب وتكون الران الذي اخبر الله تعالى عنه كلا بل ران على قلوبهم ما كانوا ايه؟ يكسبون كمان الزنوب دي الاستغفار بيمحوها هي دي اللي بتمنعك من التلزز دايما بالعبادة
مش كده قلت لك انت ممكن تعمل خطة لرمضان وكميات وبتاع تخش مش حاسس بقلبك خالص ليه؟ لان في حاجة مانعاك من التلزز. العبادات دي نزلت على ارض بور. فانت مش بتجيب سمرة مش بتطلع حاجة
فبالتالي انت لازم تشتغل قبل رمضان على على جناحين. جناح ان انت بتحضر نفسك للعبادات عادي. زود ورد القرآن. زود قيام الليل تدريجيا. تبدأ من دلوقتي هبدأ دلوقتي اقرأ اربعين في اليوم بعد كده اسبوع كده اخليهم حزب اسبوع كمان اخليهم
ست ارباع اقعد على كده لغاية ما اوصل قبل رمضان اكون اصلا وردي جزئين تلاتة في اليوم. حوش رمضان اخليهم خمسة تمام مش ممكن لو الزرار مش هاجي النهاردة تلاتين شعبان بكرة افتح المصحف هجيب خمس تجزاء. انسى الكلام ده
انسى هو كل مرة ناخد على قفانا على سهوة ما كفاية فكل رمضان كده كل رمضان بييجي واحد رمضان يلا بنا. وبعد كده تقعد يا عيني لغاية نص رمضان ما خلصتش عشر تجزاء
مش عارف ايه المشكلة. بقى لك خمستاشر يوم بتحاول تصحى الساعة تلاتة تصلي مع نفسك. وبرضو كبيرك ماما بتصحيك للسحور. ولولا السحور ما كتش قمت ويا دوبك بتروح تصلي الفجر عامل كده وتروح تنام
ها بتفوق على العشرة الاواخر. ولولا الاعتكاف ما كنتش صليت ولو فيه كمان امتحانات وما فيش اعتكاف بتبوز منك خالص. وبعد رمضان تقول مش عارف ايه المشكلة فين هي مش كده. دلوقتي انا بحضر مين دلوقتي؟ لازم اي اي حاجة عايز اعملها في رمضان ببتدي اعمل منها عينات دلوقتي. وازود العينات دي تدريجيا
هقوم دلوقتي ركعتين بعد اسبوع اربع ركعات بعد تلات اسابيع ست ركعات اخر الشهر هكون بقوم حداشر ركعة وبعد كده الركعة نفسها كبرها حداشر ركعة كده كل ركعة في عشر دقايق خمس دقايق. كده كبر بقى الايه؟ الركعات نفسها. ييجي رمضان عادي جدا. هخش التراويح ايه ده انتم خلصتم بسرعة كده
مش هتقول بقى ان الشيخ بيطول اوي. ما هو بيطول عشان انت اصلا كنت ابيض ما بتصليش اصلا لما يصلي بجزء هتحس انك تعبان جزء جزء من ولا حاجة جزء من طبعا انت بتسمع جزء ايه جزء كتير شيخ قز جوز انت عشرين صفحة ايوه الجزء ده في ناس بالنسبة لهم
ده هزار يعني استغفر الله يعني بس قصدي يعني يعني بالنسبة للي بيعمله قبل رمضان ولا حاجة. فيه ناس بيصلوا بجزئين وتلاتة العادي بتاعه في السنة بيجي رمضان بيدور على التهجد اصلا يعني التراويح دي بالنسبة له بعد ما يخلص بيروح يصلي في البيت. بس يصلي عشان الجماعة بس
لو المسجد ده بيصلي بحزب يحس ان هو ما صلاش. انت بالنسبة لك الصلاة كبيرة اوي. ده ده الفرق. ده اصلا محضر نفسه. ورد القرآن بتزوده. تبتدي تألف الصدقة عشان آآ او تحوش
حتى لو انت مش عايز تتصدق دلوقتي كتير ولا حوش لرمضان هيبان عليك. لو انت فعلا تستعيد رمضان حنلاقيك بتحوش من دلوقتي عامل جمعية صغيرة كده اسمها جمعية صدقة رمضان. عشان دي افضل
هل الصدقة في رمضان هيبان بس كل ده كوم واللي انا بقوله كوم تاني. ده كل ده احنا فيه ده المحور الاولاني خلاص. المحور التاني ازالة الذنوب التي تمنع الانتفاع بكل اللي انت هتعمله دوت
طيب يبقى احنا مشكلتنا في الايه؟ الثمرات. طيب نخش بقى المحور التاني هو ازاي انتفع؟ انتفع بقى بالاستغفار. انا بس حسستك بس بقيمة الايه قيمة العمل اللي انت بتعمله. لكن لسه ما قلتلكش برضو ازاي انتفع بالاستغفار؟ ازاي استغفر استغفار ينفع
لازم نحط الاول قاعدة اساسية حديس فيه ضعف لكن معناه صحيح. ان الله لا يقبل الدعاء من قلب غافل لاهي ده حديس ضعيف بس المعنى ايه؟ صحيح بقلب غافل الله
حتى لو هن لا يقبل ممكن نقول اثره ضعيف جدا اعصره ضعيف ايه؟ جدا. لو كان له اثر. لو له اثر هيبقى ضعيف جدا. واحتمال ما يبقاش له اثر. لو القلب اصلا غافل ايه؟ غافل. بدل دعاء ده يحط اي حاجة
تسبيح استغفار تكبير اي حاجة لان الاستغفار هو عبارة عن دعاء يعني هو دعاء في الاخر ازا كان الاستغفار طالع من قلب لا غير مبالي يعني. مستغفر كده مجرد حركة لسانية محضة
ليس معها اي حركة قلبية يبقى الدعاء ده يعني اثره ضعيف. ده يعني لو قلنا له اثر لكن ضعيف جدا لا يقوى على محو الزنوب طبعا ولا يقوى على ان هو يؤتيك الاثار اللي انا قلتها دي كلها
قد تؤجر عليه اجر نوعا ما. لكن الاثار اللي انا بتكلم فيها ديت مش الاستغفار ده خالص كزلك خد عندك كل الاذكار دي قاعدة تاخدها في كل ازكار لما تلاقي مسلا ايه اه من قال كزا حصل وكزا من قال كزا ربنا ادى له كزا دا مش
مع الغافل الله انما اللي عايش مستحضر وفاهم بيقول ايه. في عمل قلبي مع العمل اللساني. هو ده اللي بيدي للزكر ليه؟ القيمة وبيدي له بالتالي الاسر في حاجات مهمة عشان كده احنا عايزين نتكلم في الحاجات دي كتير قبل رمضان لان احنا بنؤدي بس العبادات
بنعد بنعد لكن ما بنفكرش في ايه في الكيفيات. عايز اديكم درس على على كيفي. ازاي تدعي؟ ازاي تستحضر معاني الدعاء؟ ازن الدرس عن اعمال القلوب وفي حاجات كتير غير ان انا غير ان انا هخش لك مباشرة. صوم صل ماشي
بس احنا عملنا كده كتير قبل كده وما بنتغيرش دي المشكلة يا اخواننا ليه ما ليه ما بنتقدمش ؟ ليه ده يقرا نطلع شوية وننزل نطلع ونرجع تاني اسوأ من الاول. عايزين مرة نتقدم ما نرجعش
يبقى لازم نصحح المفاهيم يبقى انا بتكلم في الاستغفار النافع قل له هيجيب معك نتيجة. اللي هو هيعمل اسار كلها اللي انا قلتها دي. الاستغفار اللي بينزل المطر فعلا فعلا الاستغفار فعلا اللي يخلي لك من كل هم فرمة واحد يقول لك ما انا عملت كده ما لقتش. لأ انت مش هو ده
هو النبي عليه الصلاة والسلام صادق المشكلة فيك انت اكيد ووعد لا يتخلف يبقى في مشكلة اكيد في اللي انت بتعمله فالاستغفار اللي هو يجعل لك من كل هم فرجا وكل الاستغفار بقى اللي احنا هنتكلم فيه
ازا انا محتاج دلوقتي اركز في كي اعمل ايه؟ اعمل ايه عشان الاستغفار يبقى ليه يعمل الايه؟ يعمل الاثر الكبير دوت. اول حاجة وانت بتستغفر حاول انك انت تتزكر سيئاتك
يعني وانت شغال بتستغفر كده حاول تجري على زهنك ما اقترفته من سيئات اي اي زمن من الازمان حتى السيئات البعيدة جدا مش عشان تيأس ده ده محفز ليك عشان تشتغل عشان تكسر من الاستغفار ما انت لو مش فاكر السيئات هتستغفر لك عشر مرات حلوة قوي كده كل ما تفتكر
كيف سيئة تروح ايه؟ استغفرت. الفكر التاني تستغفر عشر مرات. سوق العقد كبير قوي يا عصام. هتسافر مية مرة. يا نهار ابيض! وتلاقي نفسك طول اليوم ايه؟ مش قادر توتر
ومع الاستغفار بتجد كسرة كده في القلب هو ده احنا كده بدأنا قربنا كده. الاستغفار هينفعك كده لما القلب ينكسر نتواضع بس ده مش هيجي من ايه؟ ان انا اداوم على زكر السيئات
الكوارس ان انت تبقى تبقى مش فاكر السيئات مشكلة كبيرة الانسان اذا نسى ما قدمت يداه ده شيء مذموم لازم انسان على طول يستحضر. وما ينساش ابدا ما قدمت يداه. حتى لو تاب منه
بس ما حدش عارف مين اللي اتقبل ومين ما اتقبلش انت تظل دايما في دايرة الايه؟ الاستغفار ديت كم مرة؟ كم واحد اغتبته عليه كم واحدة اغتبتيها كم مرة في حياتك في كم صلاة ما صلتهاش؟ من زمان قوي قبل ما تتوب. كم صلاة ما صلتهاش
مش كده كم واحدة بصت لها في الشارع؟ مش زمان ده زمان ودلوقتي يعني. مين فينا بيسلم ؟ دي دي بقى زنبها متكرر. هو اه ممكن قل شوية بس ما فيش حد بيسلم منه
كم كزبة كزبتها؟ خد بقى على كده بقى كتير كم مرة غشيت في امتحانات؟ مش كده ولا ايه؟ الحاجات دي احنا بنهزر بس الحاجات دي فعلا هي دي الوقود اللي هيخلي الاستغفار بعد كده له قيمة
ممكن تكون لو انت بقى مش حاسس ان دي زنوب يبقى دي مشكلة تانية. احنا كده باي باي مش موجودين لأ دي زنوب مهما كان خلاص اللي حصل حصل بس دي زنوب لازم تتوب منا وتستغفر
تقعد تعد بقى. طب كم مرة حصلت؟ وكان شتمت كام مرة؟ لأ ما تقوليش كم مرة قل لي كم مرة في اليوم لأ قل لي كم مرة في الساعة كنت باشتم
في ناس بتقف او بقف جنبها في مواصلات او في الشارع او كده كل خمس كلمات فيه شتيمة دي كده زي ايه زي النفس. هو ما بيقدرش. عارف انا الواد ابن يا ابن دين ودين ودين ايه
في ناس كانوا كده من التائبين الان شتمنا كم شتيمة؟ سبينا كم مرة؟ قليت ادبك كم مرة على ابوك وامك؟ حتى لو تبت بس عملت قبل كده. انا بقى لما استحضر كل ده مع بعضه
اكيد الاستغفار هيفرق كتير ده واحد من السلف ابن الصمة يحكوا توبته التوبة العجيبة لما جلس يوما يحاسب نفسه كان بلغ ستين سنة عنده ستين ايه؟ سنة ستين سنة قال لو انني اذنبت في كل يوم ذنبا واحدا
تعالوا نفترض ان انا ايه اسنبت ايه؟ زنب واحد. زنب واحد يعني عايزني في السنة تلتمية وخمسين مسلا زنب يعني كل تلات سنين في المتوسط الف زنب احسبها في ستين قال لازنبت الى اليوم واحد وعشرين الف زنب
قال كيف القى الله باحدى وعشرين الف زنب ثم استدرك وقال كيف وفي اليوم مئات الذنوب ثم سقط مغشيا عليه ومات فلما الناس شالوه هيدفنوه سمعوا صوتا ينادي ينادي يا لها من ركضة! الى الفردوس الاعلى
مش عارفين الصوت جاي منين؟ سامع صوت يقول يا لها من ركضة الى الفردوس الاعلى ما بتستغفرش اصلا هو قاعد بس بيفكر بس في كمية الزنوب اللي ممكن تكون في خلال ستين سنة
لو ضربنا واحد وعشرين الف اضربهم في ميت زنب في اليوم رقم مهول توابل ربنا ازاي انا كده خر مغشيا عليه ومات بلاش بلاش لو ده كان استغفر كان هيبقى الاستغفار عامل ازاي
استحضار انا باستحضر السادات تفرق معي بيفرق معايا كتير فدي اول حاجة المداومة على زلك. على طول بقى ما تنساش ابدا ايه زنوبك دي ابدا. احنا بنفتكر حسناتنا بس للاسف
السيات ريكات يكون من الاسكراش يعني. ودي كارسة لذلك يعني كان احد الليل واحد من السلف يعني لقى واحد بيعد ايه حسناته قعد يسبح ويعدهم وبتاع فقال يا اخي لا تعد حسناتك
فاني اضمن لك الا تضيع ولكن اعدد سيئاتك هذا اولى بك هنعد السيئات الحسنات ما تضيعش المهم اللي انت عايز تعده ايه؟ سيئاتك. عد سيئاتك جرب كده مرة امش باجندة صغيرة كده او على الموبايل او اي حاجة. كل ما تزني بزنب اعمل ايه علامة. في الورقة او في الموبايل او او
شوف هتروح البيت بكام علامة بس خليك منصف خليك سريع نزرة كدبة غيبة مش عارف ايه آآ منكر شفته وما انكرتوش. اقعد بقى اكتب اكتب اكتب اكتب. هتروح هتلاقي الدنيا سواد. الورقة نفسها سودا
ما بالك قلبك بقى مع مرور السنين بيحصل فيه ايه يبقى الاستغفار دلوقتي هيبقى له معنى تاني. هحس به فعلا دي نمرة واحد. نمرة اتنين مما يعينك على آآ انك الاستغفار بتاعك يبقى له
قيمة الاستغفار بتاعك يوتي اوكولا وتحس بالثمرة بتاعته بسرعة انك انت تكثر من تزكر احوال اهل المعاصي في النار وما اعده الله لهم في الجحيم يعني الحادسة الاخيرة دي نسأل الله السلامة والعافية. بتاعة القطار ديت مشاهد كانت رهيبة يعني. رهيبة انا يعني اكاد اكون مش قادر ابص حتى
على منزر الناس وهي تحترق شيء رهيب شيء رهيب شيء يقطع القلب تقطيع اسأل الله ان يغفر له وان يرحمه. وان يعافيهم وان يعفو عنهم وان يتقبلهم في الشهداء والصالحين. المنزر رهيب
يا اخوان رهيب النار ماسكة في البني ادم ما بتطلعش ما تطلعش ان في مواد كانت هو عالقة في بنزين والسولار والكلام ده. النار رايحة بالمواد كلها لزقت في جسمه. ما بتطلعش ابدا
الا ان هو يطفيه بقى بيحط عليه حاجة تمنع الاكسجين. ده الحل الوحيد. غير كده ابدا عمره ما يطفى ان هو المشتعل هي المواد هو نفسه مشتعل. المواد كلها عالقة فيه. شيء مؤلم جدا. الناس تفحمت في سواني
سواني كان الناس تفأفحني ده ده سواني يا اخواننا سواني وفي نار الدنيا ليه ولا حاجة في نار الاخرة لنرى الاخرة فضلت على نار الدنيا بتسعة وستين جزء. اضرب في سبعين
لما تقرأ بقى قوله تعالى سرابيلهم من قطران وتغشى وجوههم النار استحضر كم الالم اللي ممكن يلقاه العاصي في جهنم نسأل السلامة والعافية سرابين من قطران مش قطع مشتعلة. هيلبس سرابين من قطران. تمسك فيها قطران مش زي القطران. والنار مش زي النار
لكن المرة دي مش هيتفحم في سواني. كلما نضجت جلودهم بدلناهم جلودا غيرها ليذوقوا العذاب. ان الله كان عزيزا حكيما تقرأ تلفح وجوههم النار اقرأ وما ادراك ما سقر. لا تبقي
ولا تزر لواحة للبشر تقرأ لهم من فوقهم ظلل من النار ومن تحتهم زلل ذلك يخوف الله به ايه؟ عباده. تقرأ قول اهل المرأة يفيضوا علينا من الماء او مما رزقكم الله
اللي حضرت المشاهد وبتحكي بتحكي مأساة مقاسات الناس وهي بتتكلم وهي بتحترق كانوا بيقولوا ايه وكانوا صراخهم عامل ازاي. ناس مش مصدقة اللي سمعته اهل النار هيبقى مقضاهم اصعب من كده بكتير. افيضوا علينا من الماء او مما رزقهم الله. قالوا ادعوا لنا ربكم يخفف عنا يوما من العذاب. يوما
من العزاب ما فيش قال تعالى لهم من جهنم مهاد ومن فوقهم غواش. وكذلك نجزي الظالمين هذه امور تجعل الانسان يعني يعني ايه اللي ممكن ايه اللي يساوي في الدنيا من الزنوب اللي يخليك تتحمل حاجة زي كده
بالتالي لما انا استغفر طلبا من الله ان يقيني الامور ديت هيبقى الاستغفار مختلف النار ساعتها ما فيش حد بيطفيها. ولا حد يقدر يخفف عنك. ولا الملايكة الملايكة هترد عليك قالوا اولم تك تأتيكم رسلكم بينات قالوا بلى قالوا فادعوا. وما دعاء الكافرين الا ايه؟ في ضلال. فيومئذ لا يعذب عذابه احد
ولا يوثق وثاقه ايه ؟ احد. اخرجوا انفسكم اليوم تجزون عزاب الهون. هذه يعني نار مختلفة نسأل الله السلامة والعافية. الانسان ازا استحضر المشاهد دية. لازم مع استحضاره لزنوبه ثم قرر ان هو يستغفر
يبقى الاستغفار اكيد ايه هيقفل كتير الحاجة التالتة برضو تأمل قراءتك للقرآن لازم تتنوع فيها. وانت بتقرأ الدنيا مش زي بعض. مش ممكن اقرأ مشاهد النعيم زي الجحيم. خاصة الانبياء زي صفات الله. كل حاجة لها مشاعر
اقرأ بقى في القرآن وعدي على الندامات وخلي الندبات ديت في بالك ما تنساش وانت بتستغفر ندامات والحسرات اللي ربنا حكى لها لنا في القرآن هذا يقول يا ليتني قدمت لحياتي
هذا يقول ربنا اخرجنا منها. فان عدنا فانا ظالمون. وهذا يقول ربنا اخرجنا نعمل صالحا غير الذي كنا نعمل وهذا يقول يا ويلتى ليتني لم اتخذ فلانا خليلا لقد اضلني عن الذكر بعد اذ جاءني وكان الشيطان للانسان خذولا. اقرأ بقى الندمات ديت
كذلك يريهم الله اعمالهم ايه؟ حسرات عليهم. وما هم بخارجين من النار. تجمع كل دوت ندى من الناس. الناس دي ندمت على ايه؟ ندمت انها لن تقدم صالحا نادرة انها لم تتب الى الله. ندمت انها لم تكن موحدة. ندبت انها لم تكسر من الاستغفار. ان انا لما اجي استغفر هيفرق معي كتير. هحس بقيمة
اللي انا بعمله. عشان كده النبي عليه الصلاة والسلام ربط دايما النار بالاستغفار كان يقول للنساء يا معشر النساء يا معشر النساء تصدقنا يا معشر النساء تصدقنا واكثرن من الاستغفار
فاني رأيتكن اكثر اهل النار يا معشر النساء تصدقن واكثرن من الاستغفار فاني رأيتكن اكثر اهل النار. وكانه بيديهم الحل الحل الحل الوحيد ان انت ما تخشيش النار اكثري من الاستغفار
وتصدقي الصدقة ديت رهيب يا جماعة! رهيبة! تطفئ غضب الايه؟ الرب. عشان كده الصدقة دي اهل النار افتكروها على طول قال وانفق مما رزقناكم من قبل ان يأتي احدكم الموت فيقول ربي لولا اخرتني الى اجل
قريب فايه؟ فاصدق واكن من الصالحين ازا الصدقة امر عزيم. النساء يا اخواننا يهتموا جدا بكثرة الاستغفار والصدقات. واحنا برضو يعني نسأل الله السلامة والعافية. الحاجة اللي بعد كده اللي برضو اتدعم معك انك انت حط بقى كل ده زائد احنا قلنا كسرة زكر الزنوب مع
تأمل في احوال اهل المعاصي. زائد التأمل في الندامات اللي في النار. حط بقى على كل ده. ان انت ترى فعل الله بك ونعمه التي تطرى عليك والخير النازل منه اليك. رغم كل اللي انت بتعمله دوت
عشان كده كان سيد الاستغفار هو اللي ايه؟ الدعاء الرهيب دوت. ده سيد الاستغفار. ما فيش احسن من كده. لان ده جمع كل اللي انا قلته اللهم اني انا عبدك
وابن عبدك اللهم اني اللهم انت ربي لا اله الا انت خلقتني وانا ايه؟ عبدك وانا على عهدك ووعدك ما استطعت. اعوذ بك من شر ما صنعت. ادي تزكر الايه؟ الزنوب. ابوء لك
بنعمتك علي ادي تزكر النعم. وابوه بزنبي فاغفر لي. اغفر لي وبعد كده اقرار فانه لا يغفر الذنوب الا انت. ما حدش يقدر ينجيني الا انت. ما حدش يطلعني منها الا انت. يبقى انا تزكرت ليه؟ كل المعاني ديت. عشان كده يبقى ده
سيد الاستغفار. قارن بين نعم الله النازلة لك وبين فعلك به. استغفارك هيبقى له معنى تاني هيبقى له قيمة عليه. وهيبقى له اثر كبير. وهتحس فعلا ان قلبك حضر. وهتحس بالحياء بقى الشديد. اعلى مقامات العبد وهو بيستغفر يكون مستحي من الله. عشان كده كان
بيقول لك ايه كان بعض السلف يقول واسوأتاه وان عفوت وسوءته وان عفوت بل لو عفوت يكون حيائي اشد تخيل انت شخص انت اسأت اليه وهو بيحسن اليك. اسأت اليه ويحسن اليك. اسأت اليه ويحسن اليك. بعد كده رحت اعتزر له قبلك فورا واداك بزيادة
انت اصلا قبل ما تعتزر له كنت عارف توشي من تودي وشك منه فين. بعد ما سامحك مش عايز تشوفه اصلا من شدة حياءك منه. مش قادر تبص له. تقول له انا تقول له انا مكسوف منك اوي. بعد اللي انت عملته معي
يعني ده انت لأ ده ده انت لما ما كنتش مسامحني كان كان حياة اقل من دلوقتي لما سامحتني. عشان كده هو ده معنى قول الرجل ايه؟ واسوا اتاه وان عفوت. يعني لا
انا حيائي منك وان عفوت عني. ده بقى العفو يزيدني حياء تبقى انت مكسور كسرة بقى هي دي هي دي كسرة قلب مكسور ذليل حاسس ان هو ما لوش عين اصلا يستغفر
عشان كده هنخش بقى في ايه في الحاجات اللي بتخلي يسرع قبول الاستغفار بقى. احنا قلنا الحاجات اللي فعلا بتخلي قلبك يحضر في الاستغفار هات اللي بتسرع قبول الاستغفار الكسرة ديت
الكسرة دي في استغفارك مع استحضارك لزنوبك ونعم ربنا ده ده كويس انت كده شغال بس الكسرة دي حاجة زائدة بقى ان انت الحياء كسرك من جواك. عارف انت يقول لك عينه مكسورة
دي مش لازم كل واحد تبقى عنده. وممكن اقل من كده يتقبل بس لو انت بقى قدرت تعمل دي يبقى الاستغفار بتاعك عدى قلبك مكسور لما تحط كل ده على بعضه
كسرة كسرى ان ينكسر قلبك وان يندم وانت تدعو الله سبحانه وتعالى. عشان كده يا اخواننا ده السر اللي النبي عليه الصلاة والسلام بسببه قال ان دعوة الصائم مقبولة ودعوة المظلوم مقبولة. ودعوة المسافر مقبولة. ليه؟ لان التلاتة جمعوا معنى واحد
كسرة في القلب الصايم مكسور. جعان وعطشان مظلوم؟ طبعا. المسافر غريب وعايز يرجع والدنيا متكعبلة. فالتلاتة فيهم معنى كده الايه؟ المسكنة مسكنة نوع من الزل. رامي نوع مش زل بسبب معصية
بس هو حصل في القلب ايه كسرة كده الكسرة دي خل الدعوة مستجاب خلاص كده خلاص دعائك مستجاب رغم ان هو ما فيش حاجة يعني هو هو اصلا مش مش كسرة مش امال لو كانت الكسرة بسبب الزنب يبقى اكيد ارجى ان انت لما تقول استغفر الله ان هي ايه؟ تتقبل. لذلك
بعض الصالحين قال كلمة قيمة قوي. قال نظرت الى الطرق الموصلة الى الله فرأيتها جميعا مزدحمة الصالة زحمة والصيام زحمة الاعتكاف زحمة والحج زحمة كله زحمة والخوف زحمة والرجاء زحمة
والتوكل زحمة قال ونظرت الى طريق التزلل والفقر والانكسار. فازا هو فارغ لا ازدحام عليه طريقة الزل ان انت تبقى مكسور طريق الحياء لأ ما فيش حد بيوصل ربنا من الناحية دي. فراح هو مركز قوي في الايه في الحتة دي. ربي اني لما انزلت الي من خير فقير
اللهم احيني مسكينا وتوفني مسكينا واحشرني في زمرة المساكين انا عايزك تستشعر كسرة قلب الاعرابي ده وهو بيقول الدعاء دوت. اعرابي تعلق بستر الكعبة فسمعه الناس يقول اللهم ان استغفاري مع اصراري لؤم
وان ترك الاستغفار مع علمي بسعة عفوك عجز فكم تتحبب الي بالنعم مع غناك عني وكم اتبغض اليك بالمعاصي مع فقري اليك يا من ازا وعد وفى واذا توعد تجاوز وعفى
ادخل عزيم جرني في عزيم عفوك يا ارحم الراحمين راجل حاقر مش عارف يعمل ايه بيقول انا لا عارف ابطل الزنب ولا ينفع ابطل استغفار مش عارف اعمل ايه يا رب؟ ما ليش غيرك. هاروح فين طيب؟ اللهم ان استغفاري مع اصراري لؤم
مش مقلع طب اقول لك ايه طب انا مصر واستغفر طب اروح فين وان ترك الاستغفار مع علمي بسعة عفوك ورحمتك عجز. طب ابطل ازاي ؟ ما هو فيه ما ليش غير هاروح فين ؟ اروح لمين طيب
كم تتحبب الي بالنعم مع غناك عني وكم اتبغض اليك بالمعاصي مع فقري اليك. يا من ازا وعد وفى وازا توعد تجاوز وعفى. ادخل عزيم جرمي يا عظيم عفوك يا ارحم الراحمين
حياء انكسار هي دي دي الناس اللي اتقبلت انت حاسس حاسس هو حاسس بايه وهو بيقول الكلمتين دول ؟ اعرابي اللي هو آآ ايه بالنسبة لك جاهل يعني بس عرف يعامل ربنا صح
وعرف ازاي استجلب منه الاستغفار كسرة في القلب. هي دي من الحاجات اللي بتخلي الاستغفار يطير بقى مش بس ان انا بقول لك العوامل لأ في حاجات بقى بتقوي قوي بتخلي ده دي اسرار بقى يعني احنا اتكلمنا المحور الاولاني اهمية الاستغفار المحور التاني
ازاي ايه الاستغفار النافع؟ المحور التالت بقى الصرار بقى في الاستغفار نفسه اسرار ايه اللي اعمله بقى عشان السفارة يعني يطير بقى اول حاجة الكسر. نمرة اتنين وانت تستغفر اياك اياك
انت اعتقد انك تستحق المغفرة بل تستغفر طبعا في رحمة الله ومغفرته. تستغفر لان الله يليق به المغفرة. لكن انت لا يليق بك ان يغفر لك لزلك احنا بنقول حتى ايه
اه بنيجي ندعي في جنازة اللهم عامله بما انت اهله ولا تعامله بما هو اهله فانت اهل التقوى. واهل المغفرة. ولكن انا انا اهل كل زنب وكل خطيئة وكل معصية وكل يعني ايه؟ يعني مشكلة كبيرة. فانت بتستغفر كده. انا ليه باطلب من ربنا المغفرة؟ مش عشان انا استاهلها
عشان هو يليق بكده. هو يليق بي ان يغفر لو لم تذنبوا لزهب الله ايه؟ بكم. ولاتى بقوم يزنبون ويستغفرون ويغفر لهم. هو يليق بهم وهو يحب ان يغفر وهو
يحب الاستغفار. انا بادعو لهذا السبب ان ربنا يحب الاستغفار ويليق بالاستغفار. اما انا فلا استحق ودي بتزيدك كسرة ويزيدك بقى الكسرة فوق الكسرة لما تقرا الاية ديت عن هذا الامام الجليل ابراهيم عليه السلام ويقول والذي اطمع
والذي اطمع ان يغفر لي خطيئتي يوم الدين اعمل في نفسك ايه انت بقى لما يكون امام الملة هذا العملاق هذا النبي بيقول اطمع يعني يا رب والذي اطمع ان يغفر لي خطيئتي يوم الدين
ويقول ولا تخزني يوم يبعثون يوم لا ينفع مال ولا بنون الا من اتى الله به بقلب سليم الحاجات اللي تخلي استغفار ينجز معك ان تكثر منه في كل وقت. ليه
انت ما تعرفش في اوقات اجابة ما نعرفهاش كده يعني النبي عليه الصلاة والسلام يقول ان في الليل ساعة لا يوافقه عبد مسلم يدعو فيها بخيري الدنيا والاخرة الا اجيب
فين الساعة دي بقى كده ايه كتر بقى كتر الاستغفار. وانت صايم وانت مسافر وانت بالليل الصبح تكتر عشان كده لقمان كان يقول لابني يا بني عود لسانك اللهم اغفر لي
فان لله ساعات لا يرد فيها سائلا انا لله ساعات لا يرد فيها سائلا. يبقى انا هجمع كل اللي انا بقوله ده واكتر منه وفي كل وقت ونوع شوية بالليل وشوية الصبح ومرة الصبح مرة بالليل مرة الضهر ومرة العصر يمكن يمكن يوم اوافق ساعة اجابة بس اتحلت كل مشاكلك لو وافقت ساعة ايه
ساعة اجابة الحاجة اللي بعد كده لا تمل ولو تكرر منك الذنب الذي استغفرت منه انت عملت زنب وبطلت واستغفرت. عملته تاني تالت الف استوفر الف لا تمل ابدا لا تمل ابدا. النبي عليه الصلاة والسلام جاءه رجل. قال
يا رسول الله الرجل يذنب ثم يستغفر ثم يتوب. قال الرجل يذنب الذنب. قال يكتب عليه قال ثم يستغفر ويتوب قال يغفر له ويتاب عليه قال ثم يذنب الذنب قال يكتب عليه. قال ثم يستغفر ويتوب قال يغفر له ويتاب عليه
قال ثم يذنب الذنب قال يكتب عليه. قال ثم يستغفر ويتوب. قال يغفر له ويتاب عليه. ان الله لا يمل حتى تملوا ان الله لا يمل حتى تمل. يعني لا يمل من المغفرة حتى تملوا انتم من الاستغفار
يبقى انا عمري ما ممل ابدا من الايه؟ من الاستغفار. ولو تكرر مني الايه؟ لو تكرر مني الزنب. شف ربنا بيقول على الكفار اولئك يأسوا من رحمتي. وبالتالي واولئك لهم عذاب اليم
خد بالك الامن من مكر الله زي اليأس من رحمة الله بالزبط ان انت تبقى امن من مكر الله فاجر زي اللي يأس من رحمة الله. الاتنين من اكبر الكبائر
لا تيأسوا من روح الله. انه لا ييأس من روح الله الا القوم الايه؟ الكافرون لذلك ربنا سبحانه وتعالى في الحديس القدسي يقول يا ابن ادم انك ما دعوتني. ما دعوتني كل مرة ورجوتني غفرت لك
على ما كان منك ولا ابالي الحسن البصري قيل له يا ابا سعيد الرجل يذنب ثم يتوب ثم يذنب ثم يتوب ثم يذنب ثم توب حتى متى وقال والله يا بني ما اعلم هذا الا من صفات المؤمنين
نشوف قلب له الاية خالص. نوران جاي يقول له ده ده واحد فاجر بقى. قال له بالعكس دي صفات المؤمنين. والذين اذا فعلوا فاحشة او ظلموا انفسهم ذكروا الله. هيعملوا ايه؟ يعني طب انا اعمل زنب اروح فين طيب؟ فاستغفرت
كل ذنوبه ومن يغفر الذنوب الا الله ولم يصروا على ما فعلوا وهم يعلمون. طب تكرر منهم هيستغفروا ويتوبوا تاني. قال ما اعلم هذا يا بني الا من اخلاق المؤمنين. الحاجات اللي تخلي الاستغفار بتاعك بقى جامد اوي انك تقرن
مع الاستغفار توحيد نحط الاتنين مع بعض خلي الاستغفار ييجي يكبر اوي لذلك تجد النبي عليه الصلاة والسلام بيعمل كده كتير. بيحط التوحيد مع الاستغفار. كأن بيشفع الاستغفار بالايه؟ بالتوحيد. يا رب انا موحد يا رب
عارف انت كان بعض السلف بيقول كلمة قيمة اوي دعاؤه دعاء زكي جدا. يقول اللهم اني اطعتك في احب الاشياء في احب الاشياء اليك فوحدتك فعبدتك وحدك لا شريك لك
وعصيت الشيطان في ابغض الاشياء اليك فلم اشرك بك شيئا اللهم اغفر لي ما بين زلك ايه رأيك في الدعوة دي ؟ جامدة يا رب احسن حاجة عملتها واوحش حاجة
ما عملتهاش يعني اللي في النص ده يعني ايه سامحني بقى اللي حصل في النص ده يعني ممكن يعدي يعني. راجل آآ فاهم. فهماني توسل بالتوحيد. قال يا رب مش اهم حاجة التوحيد انا عملت اهم حاجة
واوحش حاجة الشرك انا ما عملتش الشرك اللي في النص ده بقى يعني يكفيني ايه يعني؟ عشان كده التوحيد بيزق الاستغفار جامد. فكانك تقول له يا رب انا مهما عملت بس انا ايه
انا مثلا انا موحد يا رب انا ده ناس كتير كفار انا موحد مش بمن. بس بقول يا رب يعني يعني انا نجحت في التوحيد عليه السلام يقول اللهم اني اسألك بانك انت الله لا اله الا انت
الواحد الاحد الصمد. الذي لم يلد ولم يولد. ولم يكن له كفوا احد. ان تغفر لي ذنوبي. بس كل المقدمة دي يا ان تغفر لي ايه؟ ذنوبي. وكان يقول سبحانك اللهم وبحمدك اشهد ان لا اله الا انت
استغفرك واتوب اليه. وكان يقول اللهم اغفر لي ما قدمت وما اخرت. وما اسررت وما علنت. وما انت اعلم بي مني. انت المقدر وانت المؤخر لا اله الا انت. فلما دايما كده تشوف صيغة كده للاستغفار فيها ايه؟ فيها توحيد
فيها توحيد وفيها ايه وفيها زكر للتوحيد. زلك الدعاء العظيم دوت سبب للمغفرة. من غير استغفار حتى لا اله الا انت سبحانك اني كنت من الظالمين. طب وفين الاستغفار؟ ما ما خلاص ما باينة يعني آآ باقول اني كنتم الظالمين يعني استغفار ضمني يعني. لا اله الا انت سبحانك. فهو جاب
قبل قبل اهم حاجة التوحيد. فدايما تقرن مع استغفارك ايه؟ زكر التوحيد. زكر الوحدانية. لان ده احب الاشياء الى الله. قطعا. فلما انت تتوسل به في البداية كده بيخلي الامور ايه؟ احسن. تمام؟ من ذلك ايضا ان تحسن الثناء على الله سبحانه وتعالى
قبل الدعاء. يعني غير اللي انا قلته التوحيد اعمل بقى مقدمة بقى. زكر اسماء وصفات توسلات. واخد بالك؟ فشف شف الراجل لما قعد يقول الله هم يعني تتحبب الي بالنعم واتبغض اليك بالمعاصي مقدمة يعني. فيا جماعة نحسن انت لو بتكلم بوزير ولا مدير ولا
يا ريس عايز تطلب منه حاجة وعايزه يقبل هتدي له مقدمة. حضرتك وسيادتك ويعني وجمايلك مغرقانا واحنا ولا يعني؟ هتعرف تعامل يعني هو انت بتكلم ربنا في اهم حاجة ما اطلبش على طول. النبي عليه الصلاة والسلام رأى رجل ايه؟ بيدعي على طول. قال استعجل هذا. يعني انت على طول كده. ما يعني اعمل مقدمة كويسة
تثني على الله تحمده بما هو اهله. تذكر صفاته. تصلي على النبي عليه الصلاة والسلام. تتوجه للقبلة ازاي تقعد تتحبب اليه كده بشوية كلام حتى لو من قلبك يا رب انا انا ما ليش غيرك يا رب انا
انا اروح فين طيب يا رب؟ طب لو انت ما غفرتليش هروح لمين يا رب؟ حتى لو كلام بسيط. بس تقول كلام صح. خايف تعك التزم بالايه؟ بالكتاب والسنة عشان ما تقولش كده او تكلم ربنا بطريقة مش مهزبة. واخد بالك في ناس اتباسط اوي. مع ربنا لدرجة انه بيكلم ربنا بسوء ادب. لأ
ممكن يبقى كلام بسيط بلدي بس كلام منضبط. شبه السنة. يا رب ما ليش غيرك. يا رب اروح لمين يا رب. يا رب آآ انت نعمك تاني يا رب بس انا عبدك الضعيف الفقير ما ليش غيرك يا رب وسامحني. يا رب تب على كده بسيط حتى
بس يا اخي يعني ده اللي بيبيع وبيشتري بيعرف ايه؟ بيعرف يقنع اللي قدامه احنا ربنا طبعا الكلمة دي مش مش مناسبة لكن نقول نعرف تقدم نفسك تعرف تعرض نفسك
اختار كمان وانت بتعرض نفسك ان الوضع مناسب يعني وانت صايم مسلا باحلى واحلى وانت مستقبل القبلة. جميل. وانت متوضي وصايم ومستقبل القبلة يبقى انت كده مركز الهدف في كمان
متوضي ومستقبل القبلة وفي الثلث الاخير من الليل يا جميل ساعة نزول المطر رحت قلت اطلع استي يلا استغفر استغفر استغفر. ساعة ما المطر ايه؟ نزل. يبقى انا بختار الاوقات. بختار الحالات. بختار الاماكن
مناسبة طبعا في الحرم وفي الكعبة وفي المسجد النبوي. وفي الاوقات الفاضلة وفي يوم عرفة وفي رمضان وفي ليلة القدر. تركيز بقى تركيز ده واحد بيخلص. واحد بيجيب من الاخر
واحد بيتفنن بقى عالي اوي هيعمل ايه بقى ؟ قبل ما يستغفر هيصلي ركعتين دي جامدة جدا. النبي عليه الصلاة والسلام بيقول ما من رجل يزنب زنبا سم يقوم فيتطهر
ثم يصلي ركعتين ثم يستغفر الله تعالى الا غفر الله له عملت زنب تب الى الله قم صل ركعتين واقعد استغفر ربنا ان شاء الله ربنا يتوب عليك. تختار اوقات الايه؟ الاجابة. الحاجات الجميلة اللي تساعدك ان استغفارك يبقى سخن كده وحلو
ان انت تستغفر عود نفسك تستغفر حتى في مجالس الخير يا ريت قاعد مجلس زي دلوقتي احنا قاعدين مجلس هنقول ختام الايه؟ للمجلس تقول لي ايه فايدته؟ احنا ما عملناش حاجة غلط
له فايدة لما تقعد بقى مجلس فيه حاجة مش كويسة الاستغفار هتحس ان ان طعمه ان انت لك قيمة كبيرة بس كده كنت بستغفر في الدرس والمجلس اللي قعدت مع صحابي ده فيه غيبة وسجاير وبتاع
تحس ان انت بتقولها هي اجمد عود نفسك انك انت بتستغفر حتى في مجالس الخير. لزلك ختام المجلس ده مش مرتبط ان المجلس حصل فيه لغط او ما حصلش سبحانك اللهم وبحمدك اشهد ان لا اله الا انت استغفرك واتوب اليك. فده بيخلي يخليك حتى تألف ان انت بتستغفر. حتى لو ما فيش حاجة يمكن قصرت يمكن
برضو اديكي ما بالك بقى لو مجلس باين قوي عملنا غلط. اغتبنا وشتمنا لعيبة وحكم وشربنا سجاير هتعمل ايه هتستغفر بقى وتتوب الى الله لأ ده انت عايز شغل كتير اشتغل كتير على نفسك. من الحاجات المهمة انك انت لا تقل ان شئت
قل اللهم اغفر لي ان شئت. ما تقولش كده ابدا. غلط غلط رغم ربنا بيعفي ازا شاء بس انت ما تقولش كده. لانك ان شئت دي معناها كانك ايه يعني مش
شاكك لا فلتعزم تجزم بالمسألة. اللهم اغفر لي النبي عليه الصلاة والسلام نهى ان انسان يقول ايه؟ يقول ان شئت. من الحاجات اللطيفة انك انت تستحضر معاني الاذكار اللي انت بتقولها. فدي بقى موضوع تاني يعني ممكن نتكلم فيه بعدين. بس مسلا اديك مسال مسلا. ما بين السجدتين بنقول ربي اغفر لي ربي اغفر لي. فيه دعاء تاني بقى
رب اغفر لي ارحمني وعافني واهدني وارزقني. خد بالك خمس كلمات ورا بعض. اللهم اغفر لي ارحمني وعافني واهدني وارزقني. الخمس كلمات دول لو ركزت فيهم هتقولم بقلب تاني بعد كده
هي مو مترتبين على بعض. ربي اغفر لي. يعني استرني ارحمني يعني قني شر الزنوب والسيئات واللي حصل وتجاوز عن اللي حصل عافني ان انا اقع في ايه مرة تانية
واهدني اهدني بقى الاعمال الصالحة عشان ابقى ايه السيئة الايه؟ الحسنة تمحها وارزقني علشان الزنب دوت اكيد اسر معي في الايه؟ في الرزق. يبقى انا عايز تاني اطلب منك دي الرزق وارزقنا. فتلاقي هي ماشية ايه؟ اغفر لي
ارحمني عافيني من الزنب وتكراره. اهدني لاعمال صالحة ارزقني عشان الزنب اكيد اسر في موضوع الايه؟ الرزق. تخيل بقى كل زكر لما انت بتفهمه كده بيبقى له طعم اجمل الحاجات اللي تخلي الاستغفار بتاعك برضو او مش هقول لك استغفار ان انت يتغفر لك بشكل قوي ان انت تكثر من الاستغفار لغيرك
ما تنساش ما تبقاش اناني صافي لغيرك كتير. النبي عليه الصلاة والسلام واحدة كده قال من استغفر لمؤمنين والمؤمنات كتب له بكل مؤمن حسنة كم مؤمن بقى لما تستغفر لاخيك بظهر الغيب ربنا يرسل لك ملك. وده اللي انا عايزه
ان انا حاسس ان انا مش نافع. طب اجيب ملك يستغفر هجيبه ازاي؟ هي دي الطريقة قل اللهم اغفر لفلان وفلان وفلان اغفر لابي واغفر لامي واغفر لاخي فلان. تقعد بقى تعدد اناس تستغفر لهم بالاسماء. فكل ما تقول واحد يقول لك الملك ايه
ولك بالمثل ولك بالمثل ولك بالمثل ولك بالمثل. تقعد بقى على شف انت عايز الملك يستغفر لك كم مرة؟ استغفر لاخوانك في الله. وخاصة اخواننا في الجنازات. يا ريت في الجنازات يعني تكون حريص اوي ان انت تستحضر كل الاخلاص والتجرد يعني اللي مهما كنت منيل دي جنازة يعني الراجل ده
هو دي يا اما خلاص. دي اخر فرصة له. استغفر من قلبك له. وترجو من الله ان ربنا يرسل لك في اليوم ده حد يلحقك يمكن ما كنتش هتعدي فازا فجأة واحد في الصلاة دي ربنا يقبل منه
وعدت فتنة القبر بالنسبة لك الاكثار الاستغفار من الاستغفار للناس يكون سبب في ان انت نفسك ايه يتغفر له. شف بقى موضوع الاستغفار كبير موضوع كبير ومهم يبقى انا قبل ما استقبل المواسم هقسم الاستغفار. يبقى احنا عايزين دلوقتي نعمل واجب
نعرف نعمل ورد لازم الكلام يبقى واقع ورد استغفار قديه مش لازم نؤديه لو رجعنا قد ايه تاني يبقى ايه؟ لأ احنا عايزين نركز دلوقتي في اللي انا قلته ولو كل يوم بتركز في عشر مرات تقولهم صح
بعد اسبوع هنخليهم عشرين بعد اسبوعين عايز قبل رمضان تقدر تخش رمضان تستغفر في اليوم مسلا ميت مرة بس كل واحدة بمليون استغفار من اللي انت كنت بتعمله قبل كده
بس انت لو استفرت في اليوم ميت مرة من من الاستغفارات دي اللي هي في قلب حاضر ومنكسب كل الشروط اللي انا قلتها هتعمل معك اثر كبير جدا. ممكن ما يعملوش مليون استغفار من اللي هم بتوع ايه دولا اللي هم الهمهمة
يا سلام لو بقوا الف ما فيش مشكلة. ما هو انت مع الوقت هتألف هتتعود ان انت تستحضر. وبالتالي تقدر تقول كتير وفي نفس الوقت ما تسهاش هو في الاول الكمية بتتعارض مع الايه؟ مع الاستحضار والتركيز. بعد فترة انك انت اتعودت على التركيز تقدر تجمع بين الكمية الكبيرة وما بين التركيز. وده يفسر لك ازاي
كان ممكن يستغفروا اتناشر الف مرة في اليوم واللي يقرا القرآن في تلت تيام وفي سبع تيام هم كانوا وصلوا للمرحلة ديت. بس في الاول انت مش هتعرف هي الكمية التركيز
نركز في الاول ونقدر نطلع باستغفار فعلا يليق بالله سبحانه وتعالى. وبعد كده مع الوقت كل ما نتحسن نزود نزود نزود لغاية ما نقابل رمضان الدنيا بقى ايه جميلة خش رمضان ماجد الايه الاسر الطيب
اللهم اغفر لنا ما قدمنا وما اخرنا وما اسررنا وما اعلنا وما انت اعلم به منا انت المقدم وانت المؤخر لا اله الا انت ولا حول لا حول ولا قوة الا بك. اقول قولي هذا واستغفر الله لي ولكم. سبحانك اللهم ربنا وبحمدك. اشهد ان لا اله الا انت. استغفرك واتوب اليك